Best av de beste

Best av de beste er en norsk gameshow for idrettsutøvere som gikk på TV 2 fra 2010 til 2016. Programmet viser toppidrettsutøvere i uhøytidelig konkurranse om tittelen «Best av de beste». Første sesong ble sendt i jula 2010. Harald Bundli er produsenten bak alle sesongene.

 Sesong 1 (2010) 
Seks deltakere konkurrerte i elleve øvelser, Carsten Skjelbreid var programleder. Christian Paasche og Johan Kaggestad var kommentatorer. Sesongen ble sendt under navnet «TV 2 Superstars», og var på tre episoder. Vinneren fikk en ny bil.

Deltakere:
Heidi Løke, håndball (vinner)
Marit Bjørgen, langrenn
Ezinne Okparaebo, sprintløp
Hedda Berntsen, skicross
Anne Margrethe Hausken, orientering
Ingvild Snildal, svømming

 Sesong 2 (2011) 
Seks deltakere konkurrerte i Larviksdistriktet i 19 øvelser fordelt på fem episoder. Harald Bredeli var programleder, mens Christian Paasche og Johan Kaggestad var igjen kommentatorer. Vinneren Lotte Smiseth Sejersted fikk ny bil til en verdi av 300 000 kroner.

Deltakere:
Lotte Smiseth Sejersted, alpin (vinner) 
Elise Thorsnes, fotball
Vibeke Skofterud, langrenn
Camilla Herrem, håndball
Sara Nordenstam, svømming
Cecilia Brækhus, boksing

 Sesong 3 (2012) 
Sesong 3 hadde premiere 11. november. Også denne gangen foregikk konkurransene i Larviksdistriktet, men for første gang var det kun mannlige utøvere som møttes. Konkurransene var lagt opp med 19 øvelser fordelt på fem episoder. Carsten Skjelbreid var programleder, mens Christian Paasche og Johan Kaggestad kommenterte. Alpinisten Aksel Lund Svindal vant og fikk en bil verdt rundt 350 000 kroner.

Deltakere:
Aksel Lund Svindal, alpint (vinner)
Morten Gamst Pedersen, fotball
Tarjei Bø, skiskyting 
Andreas Wiig, snowboard
Kristian Kjelling, håndball
Mats Zuccarello Aasen, ishockey

 Sesong 4 (2013) 
Sesong 4 hadde premiere 3. november. Nok en gang foregikk konkurransene i Larviksdistriktet, med kun mannlige utøvere for andre gang. Konkurransene var lagt opp med 23 øvelser fordelt på fem episoder. Carsten Skjelbreid var programleder, mens Christian Paasche og Johan Kaggestad kommenterte. Premien til vinneren, Håvard Bøkko, var en bil med verdi nær 400 000 kroner.

Deltakere:
 Håvard Bøkko, skøyter (vinner)
 Olaf Tufte, roing
 Stig André Berge, bryting
 John Arne Riise, fotball
 Martin Johnsrud Sundby, langrenn
 Emil Hegle Svendsen, skiskyting

 Sesong 5 (2014) 
Sesong 5 hadde premiere tirsdag kveld 17. september 2014 på TV 2. Konkurransene var denne gang flyttet til Andalucía, Spania, og for første gang var det lagt opp til to konkurranser, med 5 kvinner og 5 mannlige utøvere. Det ble konkurrert i 14 øvelser fordelt på fem episoder, før den beste kvinne møtte beste mann til super-finale. Thea Olsen var programleder, mens Christian Paasche og Johan Kaggestad kommenterte. Tiril Eckhoff møtte Håvard Tvedten til super-finale, der Tvedten vant best av 5 øvelser, 3-2. Premien var en bil til en verdi nær 400 000 kroner.

Deltakere, kvinner:
 Tiril Eckhoff, skiskyting
 Melissa Wiik, fotball
 Nora Mørk, håndball
 Therese Johaug, langrenn
 Silje Norendal, snowboard Deltakere, menn:
 Håvard Tvedten, håndball (vinner)
 Magnus Moan, kombinert
 Johannes Thingnes Bø, skiskyting
 Øystein Pettersen, langrenn
 Ole-Kristian Tollefsen, ishockey

 Sesong 6 (2015) 
Sesong 6 hadde premiere tirsdag 15. september 2015. Konkurransene gikk i Andalucía, Spania, og Gibraltar. Som sesong 5 var det lagt opp til to konkurranser, med 5 kvinner og 5 mannlige utøvere. Det ble konkurrert i 14 øvelser fordelt på fem episoder, før den beste kvinne møtte beste mann til super-finale. Thea Olsen var programleder, mens Christian Paasche og Johan Kaggestad kommenterte. Ragnhild Mowinckel møtte Andreas Mikkelsen til super-finale, der Mowinckel vant 5-3 i øvelser. Premien var en bil til en verdi over 300 000 kroner.

Deltakere, kvinner:
 Ragnhild Mowinckel, alpin (vinner)
 Grace Bullen, bryting
 Maiken Caspersen Falla, langrenn
 Karoline Dyhre Breivang, håndball
 Synnøve Solemdal, skiskyting Deltakere, menn:
 Andreas Mikkelsen, rally
 Lars Berger, skiskyting
 Anders Jacobsen, skihopp
 Thor Hushovd, sykkel
 Niklas Dyrhaug, langrenn

 Sesong 7 (2016) 
Sesong 7 hadde premiere tirsdag 8. mars 2016. Konkurransene gikk i Málaga, Spania. Som tidligere er det lagt opp til to konkurranser, med 5 kvinner og 5 mannlige utøvere. Det blir konkurrert i 14 øvelser fordelt på fem episoder, før den beste kvinne møter beste mann til super-finale. Thea Olsen var programleder sammen med Freddy Dos Santos, mens Christian Paasche og Johan Kaggestad kommenterte. Helene Olafsen møtte Henrik Ingebrigtsen til super-finale, der Ingebrigtsen vant 5-2 i øvelser. Premien var en bil til en verdi over 400 000 kroner og gratis bensin i ett år.

Deltakere, kvinner:
 Helene Olafsen, snøbrett
 Hege Bøkko, skøyter
 Kristin Størmer Steira, langrenn
 Ingrid Egner, boksing
 Isabelle Pedersen, hekkeløp Deltakere, menn:
 Henrik Ingebrigtsen, mellomdistanseløp (vinner)
 Lavrans Solli, svømming
 Tord Asle Gjerdalen, langrenn
 Nils Jakob Hoff, roing
 Edvald Boasson Hagen, landeveissykling

 Sesong 8 (2016) 
Sesong 8 gikk høsten 2016 over 10 episoder og hadde tittelen «Best av de beste: Team». Konkurransene gikk i Spania. Teamene var sammensatt av vinteridrettene langrenn, skøyter, skiskyting og ishockey. Hvert lag hadde tre utøvere som konkurrerte i 30 ulike øvelser. Som i sesong 7 var Thea Olsen programleder sammen med Freddy Dos Santos, mens Christian Paasche og Johan Kaggestad kommenterte. Team langrenn vant 87 poeng og hadde team skøyter nærmest med 85 poeng. Skiskyting fikk 65 poneg og team hockey tapte med 63 poeng. Vinnerpremien var en bil til en verdi på 99 000 kroner til hver av deltakerne.

Lagene
 Team langrenn: Eirik Brandsdal, Ola Vigen Hattestad og Finn-Hågen Krogh
 Team skøyter: Sverre Lunde Pedersen, Håvard Bøkko og Simen Spieler Nilsen
 Team skiskyting: Johannes Thingnes Bø, Emil Hegle Svendsen og Tarjei Bø
 Team hockey: Mathis Olimb, Andreas Martinsen og Jonas Holøs

Idrettsgrener
Følgende idrettsgrener har vært representert:
GrenAntallSesong 1Sesong 2Sesong 3Sesong 4Sesong 5Sesong 6Sesong 7Sesong 8 Langrenn 12 1  1    1  2  2  2  3 Håndball 6 1  1  1   2  1   Skiskyting 9     1  1  2  2   3  Alpint 4 1  1  1    1   Fotball 4   1  1  1  1    Svømming 3 1  1      1  Snøbrett 3    1   1    1  Bryting 2      1   1   Boksing 2   1       1  Friidrett 2 1        2  Ishockey 5    1   1     3 Roing 2      1    1  Skøyter 5      1     1  3 Sykkel 2         1  1  Kombinert 1       1     Motorsport 1        1   Orienterin 1 1          Skihopp 1        1   Sum 85 9  11  11  10  11  11  10  12

Eksterne lenker
 TV2 Underholdning

Kategori:TV-produksjoner på TV 2 Norge
Kategori:Norske sportsprogrammer på TV
Kategori:Norske underholdningsprogrammer på TV
Kategori:Norske gameshow
Kategori:Norske TV-produksjoner fra 2010-årene